S-379/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 11. maí 2010 „á hendur A-kvk-þgf G-kvk-þgf, Hásteinsvegi 42, Vestmannaeyjum,

fyrir eftirtalin brot:

I.

Fyrir umferðarlagabrot, með því að hafa fimmtudaginn 16. apríl 2009 ekið bifreiðinni EH-714 með 88 km hraða á klst. norður Friðarhafnarbotn í Vestmannaeyjum þar sem leyfður hámarkshraði var 50 km á klst.

Þetta telst varða við 1. mgr. 37. gr., sbr. 1. mgr. 100. gr. umferðarlaga nr. 50/1987.

II.

Fyrir hylmingu, með því að hafa að morgni mánudagsins 7. september 2009, á þáverandi dvalarstað sínum að Skipalóni 25, íbúð 202, í Hafnarfirði, haft í vörslum sínum fimm tölvuskjái, staðsetningartæki af gerðinni Garmin, tvær fartölvur, linsu af ljósmyndavél og tvö minniskort, sem stolið var úr húsnæði fyrirtækisins Ido invest við Fiskislóð 45 í Reykjavík um nóttina þennan sama dag, þrátt fyrir að vita að um þjófstolna muni væri að ræða og þannig haldið þeim ólöglega fyrir eigendum þeirra.

Þetta telst varða við 254. gr. almennra hegningarlaga nr. 19/1940.

III.

Fyrir þjófnað, með því að hafa laugardaginn 26. september 2009, í verslun Hagkaupa í Smáralind, Kópavogi, stolið tveimur varalitum og maskara, samtals að verðmæti 6.061 króna, með því að stinga vörunum inn á sig og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

IV.

Fyrir umferðarlagabrot, með því að hafa föstudaginn 30. október 2009 ekið bifreiðinni SX-825, óhæf um að stjórna henni örugglega vegna áhrifa ávana og fíkniefna (amfetamín og tetrahýdrókannabínólsýra í þvagi), norður Hafnarstræti á Akureyri uns lögregla stöðvaði för hennar til móts við hús nr. 35 við Hafnarstræti.

Telst þetta varða við 1. og 2. mgr. 45. gr. a., sbr. 1. mgr. 100. gr. umferðarlaga nr. 50/1987, með áorðnum breytingum.

V.

Fyrir brot á lögum um fullnustu refsinga, með því að hafa að kvöldi laugardagsins 7. nóvember 2009, við Þórunnarstræti 138 á Akureyri, reynt að smygla rítalíntöflum til fanga í fangelsinu á Akureyri, með því að henda pakka, vöfðum í svart einangrunarlímband og innihélt rítalíntöflurnar, yfir girðingu sem umlykur fangelsið, þrátt fyrir að hafa mátt vita að fanga sé óheimilt að hafa slík efni í vörslum sínum í fangelsi, en lögreglumenn stóðu ákærðu að verknaðinum og fundu pakkann.

Þetta telst varða við 81. gr. laga um fullnustu refsinga nr. 49/2005.

VI.

Fyrir þjófnað, með því að hafa fimmtudaginn 12. nóvember 2009, í versluninni Toppmenn og sport, Skipagötu 1 á Akureyri, stolið tösku, stuttbuxum, vatnsbrúsa, tveimur húfum, hlýrabol og sokkapari, samtals að verðmæti 28.930 krónur, með því að stinga vörunum inn á sig og gengið út úr versluninni án þess að greiða fyrir þær, en starfsmaður verslunarinnar stöðvaði ákærðu áður en hún komst út úr versluninni.

Þetta telst varða við 244. gr. almennra hegningarlaga nr. 19/1940.

VII.

Fyrir fíkniefnalagabrot, með því að hafa fimmtudaginn 12. nóvember 2009, á lögreglustöðinni á Akureyri við Þórunnarstræti 138, haft í vörslum sínum 0,18 g af tóbaksblönduðu kannabisefni sem lögreglu fann við leit.

Þetta telst varða við 2. gr., sbr. 5. og 6. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

VIII.

Fyrir þjófnað, með því að hafa að morgni miðvikudagsins 25. nóvember 2009 brotist inn í einbýlishúsið við Hvannakur 4 í Garðabæ, með því að spenna upp glugga á austurhlið bílskúrs, samtengdum húsinu, og stolið þaðan svartri tónhlöðu af gerðinni I-pod og seðlaveski, auk þess sem búið var að tína saman ýmsa muni úr húsinu í hvítan plastpoka sem skilinn var eftir á vettvangi.

Þetta telst varða við 244. gr. almennra hegningarlaga nr. 19/1940.

IX.

Fyrir hylmingu, með því að hafa sunnudaginn 29. nóvember 2009, í íbúð við Hverfisgötu 65 í Reykjavík, haft í vörslum sínum tónhlöðu af gerðinni I-pod, sem stolið var 20. nóvember 2009 úr bifreiðinni NT-731, þrátt fyrir að vita að um þjófstolinn mun væri að ræða og þannig haldið honum ólöglega fyrir eiganda hans.

Þetta telst varða við 254. gr. almennra hegningarlaga nr. 19/1940.

X.

Fyrir fíkniefnalagabrot, með því að hafa þriðjudaginn 22. desember 2009, í verslun Máls og menningar, Laugavegi 18 í Reykjavík, haft í vörslum sínum 0,16 g af tóbaksblönduðu kannabisefni sem lögreglu fann við leit.

Þetta telst varða við 2. gr., sbr. 5. og 6. gr. laga um ávana- og fíkniefni nr. 65/1974, með áorðnum breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með áorðnum breytingum.

XI.

Fyrir þjófnað, með því að hafa að morgni 25. desember 2009, í félagi við B-kk-þf K-kk-þf og S-kk-þf B-kk-þf, í auðgunarskyni brotist inn í húsnæði að Funahöfða 17 í Reykjavík, með því að brjóta upp útidyrahurð, og þar brotist inn í tvö herbergi nr. 311 og 312 og sameign húsnæðisins og stolið þaðan fatnaði, snyrtiveski og þurrkara, en lögregla kom að ákærðu á innbrotsvettvangi.

Þetta telst varða við 244. gr. almennra hegningarlaga nr. 19/1940.

XII.

Fyrir þjófnað, með því að hafa mánudaginn 15. febrúar 2010, í verslun Hagkaupa í Kringlunni, Reykjavík, stolið 9 ilmvatnsglösum og húðkremi, samtals að verðmæti 65.734 krónur, með því að stinga vörunum inn á sig og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

Í málinu gerir I-kk-nf J-kk-nf E-kk-nf, f.h. Hagkaupa hf., þá kröfu að ákærðu verði gert að endurgreiða kr. 36.274 ásamt vöxtum samkvæmt 8. gr. vaxtalaga nr. 38/2001, frá tjónsdegi, en síðan dráttarvexti samkvæmt 9. gr. sömu laga að liðnum mánuði frá birtingu kröfunnar til greiðsludags.

XIII.

Fyrir þjófnað, með því að hafa miðvikudaginn 17. febrúar 2010, í versluninni Fjölsport í Firðinum, Hafnarfirði, stolið tveimur höfuðklútum, samtals að verðmæti 7.980 krónur, með því að stinga vörunum inn á sig og ganga út úr versluninni án þess að greiða fyrir þær.

Þetta telst varða við 244. gr. almennra hegningarlaga nr. 19/1940.

XIV.

Fyrir þjófnað, með því að hafa sunnudaginn 7. mars 2010, í verslun Hagkaupa við Litlatún 1-3 í Garðabæ, stolið ilmvatnsglasi af tegundinni Dolce&Gabbana að verðmæti 9.199 krónur, með því að setja ilmvatnsglasið í hettuna á úlpunni sem ákærða var í og ganga út úr versluninni án þess að greiða fyrir það.

Þetta telst varða við 244. gr. almennra hegningarlaga nr. 19/1940.

XV.

Fyrir þjófnað, með því að hafa miðvikudaginn 31. mars 2010, í verslun Hagkaupa í Skeifunni, Reykjavík, stolið augnblýanti að verðmæti 1.734 krónur, með því að stinga blýantnum inn á sig og ganga út úr versluninni án þess að greiða fyrir hann.

Þetta telst varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt er þess krafist að gerð verði upptæk 0,34 g af tóbaksblönduðu kannabisefni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Í þinghaldi hinn 30. ágúst sl. neitaði ákærða sök vegna ákæruliða II, IX, XI og XV, en játaði sök vegna annarra ákæruliða. Þá tók hún fram vegna ákæruliðar IV að hún hafi í greint sinn ekki talið sig vera undir áhrifum vímuefna við aksturinn, enda sýndu blóðsýni ekkert þar um.

Í framhaldi af framangreindu tók sækjandi fram að fallið væri frá ákæruliðum II, IX, XI og XV.

Þar sem ekki var mætt af hálfu brotaþola skv. ákærulið XII var krafa hans felld niður með vísan til ákv. 2. mgr. 174. gr. laga nr. 88/2008 um meðferð sakamála.

Verjandi ákærðu krefst vægustu refsingar er lög leyfa og að hún verði bundin skilorði. Þá krefst hann hæfilegrar þóknunar sér til handa og að útlagður sakarkostnaður falli allur á ríkissjóð.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að hún er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Samkvæmt fyrirliggjandi sakavottorði hefur ákærða ekki áður gerst sek um refsiverðan verknað að öðru leyti en því að á árinu 2006 gekkst hún undir að greiða sekt vegna fíkniefnabrots.

Ákærða hefur með brotum sínum gerst sek um tvö umferðarlagabrot, tvö brot á fíkniefnalöggjöf og lögum um fullnustu refsinga. Þá er hún sakfelld fyrir sex þjófnaði, þar á meðal eitt innbrot í íbúðarhús. Að þessu virtu, og með vísan til 77. gr. almennra hegningarlaga, þykir refsing ákærðu hæfilega ákveðin fangelsi í 6 mánuði, en rétt þykir að fresta fullnustu refsingarinnar og að hún falli niður að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga.

Ákærða er svipt ökurétti í 3 mánuði frá og með birtingu dómsins.

Upptæk eru gerð 0,34 g af tóbaksblönduðu kannabisefni.

Ákærða greiði útlagðan sakarkostnað að fjárhæð 144.488 krónur og þóknun skipaðs verjanda síns, S-kk-ef K-kk-ef K-kk-ef hdl., vegna starfa á rannsóknarstigi og fyrir dómi, 276.100 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærða, A-kvk-nf G-kvk-nf, sæti fangelsi í 6 mánuði, en fresta skal fullnustu refsingarinnar og hún falla niður að liðnum tveimur árum frá birtingu dómsins haldi ákærða almennt skilorð 57. gr. almennra hegningarlaga.

Ákærða er svipt ökurétti í 3 mánuði frá og með birtingu dómsins.

Upptæk eru gerð 0,34 g af tóbaksblönduðu kannabisefni.

Ákærða greiði 420.588 krónur í sakarkostnað, þar með talda þóknun skipaðs verjanda síns, S-kk-ef K-kk-ef K-kk-ef hdl., vegna starfa á rannsóknarstigi og fyrir dómi, 276.100 krónur.

Á-kk-nf M-kk-nf